દેશમાં દિન-પ્રતિદિન પેટ્રાેલ-ડીઝલના વધતા જતા ભાવ ને કારણે ખાસ કરીને મધ્યમ વર્ગ તથા ગરીબ પ્રજાનું જીવન દુષ્કર બની રહ્યું છે અને રોજ રોજ પ્રજાના માથે પેટ્રાેલ ડિઝલના ભાવ વધારાના હથોડા ઝીકાઇ રહ્યા છે ત્યારે કેન્દ્ર અને રાજ્ય સરકારે પેટ્રાેલ-ડીઝલ પર ટેક્સ ઘટાડી પ્રજાના રાહત આપવાનો સ્પષ્ટ ઇન્કાર કરી દેતા પ્રજાને ભારે આઘાત લાગ્યો છે. કેન્દ્રીય મંત્રી રવિશંકર પ્રસાદે પેટ્રાેલ-ડીઝલના ભાવ વધારો અમારા હાથમાં નથી તેમ જણાવી હાથ ખંખેરી લીધા છે ત્યારે ગુજરાતના નાયબ મુખ્યમંત્રી નીતિન પટેલે પણ પેટ્રાેલ-ડીઝલ પર સરકારી ટેક્સ ઘટશે નહી તેવી જાહેરાત કરી પ્રજાને વધુ એક આંચકો આપ્યો છે.